Cetere la artikolo de Ĝoja solvas alian mian dubon: mi ĉiam min demandis kial en multaj eŭropaj lingvoj la vorto teo sonas kiel "ĉa", dum en aliaj ĝi sonas kiel "te". Speciale interesa konstato mia estas tio, ke en la portugala teo estas chá, dum en la hispana, lingvo tre proksima al ĝi, oni uzas la vorton té. Laŭ klarigo de Ĝoja, "ĉa" venas de la nuna norma ĉina lingvo, kies bazo estas la pekina dialekto, dum "te" venas el dialekto parolata en Fujian-provinco. Tio certe klarigas kial en plejmulto da lingvoj oni uzas unu el la du radikoj, tamen mi nun sentas min eĉ pli konfuza pri la origino de la portugala vorto, ĉar portugaloj estigis fortajn komercajn rilatojn kun sudaj provincoj de Ĉinio kaj disvolvis tekulturon en Makao, do ili estis en pli ofta kontakto kun la sudo, kaj pro tio ili espereble ricevis pli fortan kulturan influon el Fujian ol el Pekino, do kial brazilanoj ne uzas la vorton "te"?